**ELŐTERJESZTÉS**

**A Gazdasági és Városstratégiai Bizottság**

**2015. április 13-i ülésére**

**Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára**

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdetett Muzeális intézmények szakmai támogatására (Kubinyi Ágoston Program) és Járásszékhely települési önkormányzatok által fenntartott múzeumok szakmai támogatására.

A pályázatok célja az önkormányzati fenntartású múzeumok modellértékű jó gyakorlatainak támogatása, valamint az önkormányzati fenntartású muzeális intézmények szakmai támogatása a rendelkezésre álló központi költségvetési forrás terhére.

Tekintettel arra, hogy a pályázati kiírás értelmében múzeumot, illetve muzeális intézményt fenntartó járásszékhely települési önkormányzat nyújthat be pályázatot, a Savaria Megyei Hatókörű Városi Múzeum igazgatója támogatási kérelemmel fordult Szombathely Megyei Jogú Város Önkormányzatához. A Múzeum az alábbi alcélokra kezdeményezte a pályázat benyújtását:

1. Kubinyi Ágoston Program
2. a Savaria Múzeum új állandó kiállításának megújítása III. ütem (1. sz. melléklet)
3. a Járdányi Paulovics István Romkert közérdekű muzeális kiállítóhely szakmai támogatása (2. sz. melléklet)
4. Járásszékhely települési önkormányzatok által fenntartott múzeumok szakmai támogatása
5. A Savaria Megyei Hatókörű Városi Múzeum kulturális javai korszerű hozzáférésének támogatása (3. sz. melléklet)

A pályázati dokumentációt és a szakmai anyagot a Múzeum elkészítette. A pályázatok benyújtására a múzeumot, illetve muzeális intézményt fenntartó települési önkormányzat jogosult, a benyújtás határideje 2015. április 9. napja volt. Tekintettel arra, hogy a pályázat beadási határidejéig már nem volt lehetséges a Bizottság összehívása és a pályázat Bizottság általi jóváhagyása, a pályázat a polgármester döntése alapján, a Savaria Megyei Hatókörű Városi Múzeum szakmai támogatása érdekében benyújtásra került, amelyet azonban a Bizottságnak utólagosan jóvá kell hagynia.

A Kubinyi Ágoston Program *b)* alcéljára és a Járásszékhely települési önkormányzatok által fenntartott múzeumok szakmai támogatására benyújtott pályázatok tervezett összköltsége 3.985.008 Ft, illetve 4.000.000 Ft, amely pályázatok azonban nem igényelnek önrészt.

A Kubinyi Ágoston Program *a)* alcélja esetében az igénylehető támogatás maximum bruttó 35 millió forint lehet. A pályázati kiírás alapján a pályázat feltétele a teljes fejlesztési költség legalább 10%-ának önkormányzati saját forrásból történő biztosítása. Az intézmény az elkészített költségvetés szerint 33 millió forint összköltségű fejlesztést kíván megvalósítani, amelyhez 3,3 millió Ft önrész szükséges. A Múzeum tájékoztatása alapján ezt az összeget a visszaengedélyezésre kerülő „Szent Márton év” elnevezésű, 2014. évi 8,3 millió Ft összegű maradványból kívánja biztosítani.

A támogatás utalása a támogatásról szóló döntés és a támogatási szerződés aláírása után történik, a megítélt támogatást a Kincstár 2015. július 31. napjáig egy összegben folyósítja. A támogatás felhasználásának végső határideje 2016. június 30.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2015. április „ ”**

 **/: Illés Károly :/**

**I.**

**HATÁROZATI JAVASLAT**

**……./2015. (IV.13.) GVB sz. határozat**

A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Savaria Múzeum új állandó kiállításának megújítása III. ütem” c. pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52. § 19. pontja alapján utólagosan jóváhagyja.

1. Nyertes pályázat esetén a „Muzeális intézmények szakmai támogatása (Kubinyi Ágoston Program)” című felhívás alapján benyújtott, „A Savaria Múzeum új állandó kiállításának megújítása III. ütem” című pályázat 3,3 millió Ft összegű saját forrásának fedezetét az intézmény jóváhagyott 2014. évi maradvány összege tartalmazza.
2. A Bizottság nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

 Molnár Miklós, alpolgármester

Illés Károly, alpolgármester

Dr. Károlyi Ákos, jegyzői feladatokat ellátó aljegyző

(A végrehajtás előkészítéséért:

Szakály Szabolcs, a Városfejlesztési és Projekt Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2-3. pont: nyertes pályázat esetén

**II.**

**HATÁROZATI JAVASLAT**

**……./2015. (IV.13.) GVB sz. határozat**

A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Járdányi Paulovics István Romkert közérdekű muzeális kiállítóhely szakmai támogatása” c. pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52. § 19. pontja alapján utólagosan jóváhagyja.

1. A Bizottság nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

 Molnár Miklós, alpolgármester

Illés Károly, alpolgármester

Dr. Károlyi Ákos, jegyzői feladatokat ellátó aljegyző

(A végrehajtás előkészítéséért:

Szakály Szabolcs, a Városfejlesztési és Projekt Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: nyertes pályázat esetén

**III.**

**HATÁROZATI JAVASLAT**

**……./2015. (IV.13.) GVB sz. határozat**

A Gazdasági és Városstratégiai Bizottság a „Javaslat a Savaria Megyei Hatókörű Városi Múzeum szakmai tevékenységét érintő pályázatok benyújtásával kapcsolatos döntések meghozatalára” című előterjesztést megtárgyalta, és „A Savaria Megyei Hatókörű Városi Múzeum kulturális javai korszerű hozzáférésének támogatása” c. pályázat benyújtását Szombathely Megyei Jogú Város Önkormányzata Szervezeti és Működési Szabályzatának 52. § 19. pontja alapján utólagosan jóváhagyja.

1. A Bizottság nyertes pályázat esetén felhatalmazza a polgármestert a Támogatási Szerződés aláírására.

**Felelős:** Dr. Puskás Tivadar, polgármester

 Molnár Miklós, alpolgármester

Illés Károly, alpolgármester

Dr. Károlyi Ákos, jegyzői feladatokat ellátó aljegyző

(A végrehajtás előkészítéséért:

Szakály Szabolcs, a Városfejlesztési és Projekt Kabinet vezetője

Stéger Gábor, a Közgazdasági és Adó Osztály vezetője

Csapláros Andrea, a Savaria Megyei Hatókörű Városi Múzeum igazgatója)

**Határidő:** 1. pont: azonnal

2. pont: nyertes pályázat esetén